***Lucky Star*** ονομάζεται το τραγούδι της Αμερικανίδας τραγουδίστριας Μαντόνα από το επώνυμο ντεμπούτο άλμπουμ της. Η Sire Records το κυκλοφόρησε ως το τέταρτο σινγκλ του άλμπουμ στις 8 Σεπτεμβρίου 1983. Το τραγούδι παρήχθη από τον Reggie Lucas, αλλά η Μαντόνα δεν εντυπωσιάστηκε από την τελική του εκδοχή και κάλεσε τον τότε δεσμό της John "Jellybean" Benitez να ανακατασκευάσει το κομμάτι με βάση τις ιδέες της. Το "Lucky Star" είναι ένα κομμάτι χορού μεσαίου ρυθμού και συνδυάζει τα βαριά χτυπήματα ντραμς με ήχους υψηλών riffs κιθάρας. Οι στίχοι ταυτίζουν το ανδρικό σώμα με τα αστέρια στον ουρανό και είναι γραμμένοι από την Μαντόνα.

Μουσικοί κριτικοί επαίνεσαν το τραγούδι, το οποίο ανέφεραν ως εισαγωγή στην upbeat χορευτική μουσική. Στις Ηνωμένες Πολιτείες, το "Lucky Star" κυκλοφόρησε μετά την επιτυχία του "Borderline". Έφτασε στο νούμερο τέσσερα στο Billboard Hot 100 τσαρτ, και έγινε το πρώτο από τα δεκαέξι συνεχόμενα τοπ 5 σινγκλ της στην Αμερική, ένα ρεκόρ που κατέχει ακόμα. Έφτασε επίσης στην κορυφή του Dance Club Songs τσαρτ μαζί με το "Holiday". Παγκοσμίως, το τραγούδι μπήκε τοπ 10 στον Καναδά, και τοπ 20 σε Ιρλανδία και Ηνωμένο Βασίλειο.

Το μουσικό βίντεο απεικονίζει τη Μαντόνα να χορεύει μπροστά από ένα λευκό φόντο, συνοδευόμενη από δύο χορευτές. Μετά την κυκλοφορία του βίντεο, το στυλ και το ύφος της Μαντόνα έγιναν παγκόσμια τάση μόδας μεταξύ της νεότερης γενιάς, τα οποία χαρακτήρισαν τη δεκαετία του 1980. Μελετητές σημείωσαν ότι στο βίντεο η τραγουδίστρια απεικονίζεται ως ναρκισσιστικός και διφορούμενος χαρακτήρας. Αναφέρεται στον εαυτό της ως το «lucky star», σε αντίθεση με το λυρικό νόημα του τραγουδιού. Έχει εκτελέσει το τραγούδι σε πολλές ζωντανές εμφανίσεις της, πιο πρόσφατα στη Rebel Heart Tour περιοδεία (2015–16). Έχει επίσης διασκευαστεί από μερικούς καλλιτέχνες.

Ιστορικό
--------

Η Madonna τραγουδά το τραγούδι στο Who's That Girl World Tour, 1987

Το 1983, η 25χρονη Μαντόνα ηχογραφούσε το επώνυμο στούντιο άλμπουμ της με τον παραγωγό της Warner Bros. Records, Reggie Lucas. Ωστόσο, δεν είχε αρκετό υλικό για το άλμπουμ. Ο Lucas παρήγαγε κάποια τραγούδια για το άλμπουμ, ονομαστικά "Borderline", "Burning Up", "Physical Attraction", "I Know It", "Think of Me" και "Lucky Star". Το τελευταίο ήταν ολοκληρωτικά γραμμένο από την Μαντόνα για τον ντι τζέι Mark Kamins, ο οποίος στο παρελθόν είχε υποσχεθεί να παίξει το κομμάτι στο κλαμπ Danceteria όπου εργαζόταν. Τελικά το τραγούδι χρησιμοποιήθηκε από την Μαντόνα για το ντεμπούτο άλμπουμ της, και το ονόμασε *Lucky Star*. Πίστευε ότι το "Lucky Star" μαζί με το "Borderline" ήταν η τέλεια βάση για το άλμπουμ της. Αλλά προέκυψαν προβλήματα μετά την ηχογράφηση του τραγουδιού. Η Μαντόνα ήταν δυσαρεστημένη με το αποτέλεσμα της τελικής εκδοχής. Σύμφωνα με αυτήν, ο Lucas χρησιμοποίησε πάρα πολλά όργανα και δεν έλαβε υπόψη τις ιδέες της για τα τραγούδια. Αυτό οδήγησε σε μια διαφωνία μεταξύ των δύο και αφού ολοκλήρωσε το άλμπουμ, ο Lucas εγκατέλειψε το πρότζεκτ χωρίς να τροποποιήσει τα τραγούδια στις προδιαγραφές της Μαντόνα. Όντας έτσι, η Μαντόνα φώναξε τον φίλο της John "Jellybean" Benitez για να επεξεργαστούν τα "Borderline" και "Lucky Star", μαζί με μερικά άλλα ηχογραφημένα κομμάτια. Σε μια μεταγενέστερη συνέντευξη, ο Benitez θυμήθηκε τις ηχογραφήσεις και σχολίασε:

> «Ήταν δυσαρεστημένη με την όλη κατάσταση, οπότε πήγα και "γλύκανα" τα πράγματα γι' αυτήν, πρόσθεσα μερικές κιθάρες στο "Lucky Star", μερικά φωνητικά, λίγη μαγεία. [...] Ήθελα απλώς να κάνω όσο δυνατόν καλύτερη δουλειά μπορούσα γι 'αυτήν. Όταν παίζαμε το "Holiday" ή "Lucky Star", μπορούσες να δεις ότι ήταν ενθουσιασμένη από το πόσο υπέροχα ακούγονταν όλα. Ξέρεις, θες να τη βοηθήσεις.. μπορούσε να γίνει μια "σκύλα", όταν όμως εργαζόσουν μαζί της και τα βρίσκατε, ήταν τέλεια, πολύ δημιουργική».
> 
>

Κυκλοφορία και σύνθεση
----------------------

|  |  |
| --- | --- |
|  | 
Madonna "Lucky Star"

Ένα δείγμα 30 δευτερολέπτων του ρεφρέν του "Lucky Star" της Μαντόνα

---

 |
| *Έχετε προβλήματα με ; Δείτε βοήθεια πολυμέσων.* |

Αρχικά, αποφασίστηκε να κυκλοφορήσει το "Lucky Star" ως το τρίτο σινγκλ του άλμπουμ, το "Holiday" όμως είχε ήδη γίνει ένα χορευτικό χιτ στις Ηνωμένες Πολιτείες οπότε άλλαξαν πλάνο. Αντ' αυτού, το κυκλοφόρησαν ως το τέταρτο σινγκλ. Ο Jeff Ayeroff, ο οποίος έπαιξε σημαντικό ρόλο στην αρχή της καριέρα της Μαντόνα, ανέφερε πώς η τραγουδίστρια αρχικά δεν ήθελε να κυκλοφορήσει το "Lucky Star" ως σινγκλ. Λέει ότι εκείνη την περίοδο η Μαντόνα είχε μηνυθεί και χρειαζόταν χρήματα, οπότε της είπε, «άφησε με να κυκλοφορήσω το "Lucky Star" και σου εγγυώμαι ότι θα πουλήσεις αρκετούς δίσκους για να το εξοφλήσεις». Σύμφωνα με τον ίδιο, είχε δίκιο, το σινγκλ όντως βοήθησε αρκετά το άλμπουμ.

Μουσικά είναι ένα χορευτικό τραγούδι μεσαίου ρυθμού, ξεκινάει με μερικά κομμάτια από συνθεσάιζερ νότες και ακολουθείται από βαριά χτυπήματα ηλεκτρονικών ντραμς και χειροκροτήματα. Μια κιθάρα παίζεται σε υψηλό riff και ένα bass synth συνοδεύει τον ήχο της κιθάρας. Το τραγούδι περιστρέφεται γύρω από το hook «star light, star brigh» για περισσότερο από ένα λεπτό, πριν πάει στο ρεφρέν. Σύμφωνα με τον συγγραφέα Rikky Rooksby, οι στίχοι είναι επαναλαμβανόμενοι και ανόητοι και συγκρίνουν το ανδρικό σώμα με τα αστέρια στον ουρανό. Το "Lucky Star" είναι τοποθετημένο σε 4/4 μέτρο common time μ' ένα μέτριο χορευτικό τέμπο 108 χτύπων ανά λεπτό. Είναι συντεθειμένο στο κλειδί G major με τη φωνή της Μαντόνα να εκτείνεται από G3 σε F♯5. Έχει την κοινή ακολουθία G♯–A♯–B♭–D(half flat)–E♭–F♯ ως ως βασική κίνηση χορδών.

Κριτικές
--------

Η Μαντόνα με την ντίσκο μπέρτα της τραγουδάει το "Lucky Star" στη Confessions Tour, 2006
Ο συγγραφέας J. Randy Taraborrelli στη βιογραφία της Μαντόνα, χαρακτήρισε το τραγούδι ως «αφράτο, πολύ χορευτικό, αλλά εύκολο να ξεχαστεί». Ωστόσο, σημείωσε την 

επινοητικότητα του τραγουδιού, που πίστευε ότι προήλθε από την απλότητα του και τη χορευτική του φύση. Ο συγγραφέας Rikky Rooksby σημείωσε ότι η Μαντόνα είχε μια «χαριτωμένη» φωνή και συνέκρινε τα φωνητικά της με αυτά της Σίντι Λόπερ, ενώ ο συγγραφέας Simon Gage το χαρακτήρισε ως ένα χαρούμενο ντίσκο κομμάτι. Το τραγούδι εκτιμήθηκε από τους συγγραφείς Santiago Fouz-Hernández και Freya Jarman-Ivens, οι οποίοι το εγκωμίασαν στο βιβλίο τους, *Madonna's Drown Worlds*. Σημείωσαν ότι «με τραγούδια όπως το "Lucky Star" και το "Burning Up" (1983), η Μαντόνα εισήγαγε ένα στυλ upbeat χορευτικής μουσικής που θα αποδειχτεί ιδιαίτερα ελκυστική στο μελλοντικό ομοφυλόφιλο κοινό».

Ο Άγγλος τενόρος και ακαδημαϊκός John Potter, στο βιβλίο του *The Cambridge Companion to Singing*, σχολίασε ότι το "Lucky Star" είναι ένα soft-soul τραγούδι με ντίσκο επιρροές, αλλά επέκρινε την αντήχηση του κομματιού επειδή πίστευε ότι το έκανε «αποπροσωποποιημένο»". Ο Bill Lamb από το About.com περιέγραψε το τραγούδι μαζί με τα "Holiday" και "Borderline" ως «υπερσύγχρονη dance-pop» για την εποχή του. Ο Leo Tassoni επαίνεσε τη σύνθεση του και το χαρακτήρισε «υσυναρπαστικό». Ο Guillermo Alonso, από την ισπανική έκδοση του περιοδικού Vanity Fair, είπε ότι «έχει αξία σήμερα, επειδή η Μαντόνα ακούγεται όπως δεν ακούστηκε ποτέ ξανά: αφελής και παιχνιδιάρα. Διαφορετικά, είναι απλώς μια αστεία υπενθύμιση της προέλευσης ενός τέρατος».

Στα Billboard Music Awards του 1984, ήταν υποψήφιο στην κατηγορία Best Choreography in a Music Video, αλλά τελικά δεν νίκησε.

### Αναγνώριση και βραβεία

| Χρονιά | Οργάνωση | Λίστα | Θέση | Παρ. |
| --- | --- | --- | --- | --- |
| 2009 | *DigitalDreamDoor.com* | 100 Greatest Dance Songs of the 80s | 15 |  |
| 2012 | *PopMatters* | 15 Best Madonna Songs of All Time | 11 |  |
| 2014 | *Huffington Post* | The Definitive Ranking Of Madonna Singles | 8 |  |
| 2016 | *Rolling Stone* | Madonna's 50 Greatest Songs | 35 |  |
| 2018 | *Billboard* | 100 Best Madonna songs | 7 |  |
| 2018 | *Slant Magazine* | Every Madonna Single Ranked | 19 |  |
| 2018 | *Entertainment Weekly* | Madonna's 60 best singles, ranked | 3 |  |
| 2018 | *The Guardian* | Madonna's 78 singles – ranked | 8 |  |
|

| Χρονιά | Οργάνωση | Βραβείο | Αποτέλεσμα | Παρ. |
| --- | --- | --- | --- | --- |
| 1984 | *Billboard Music Awards* | Best Choreography in a Music Video | Υποψηφιότητα |  |

Εμπορική απόδοση
----------------

Το "Lucky Star" κυκλοφόρησε ως σινγκλ στις Ηνωμένες Πολιτείες όταν το "Borderline" έγινε το πρώτο της τοπ 10 εκεί. Έκανε ντεμπούτο στο σαράντα εννιά στο Billboard Hot 100 τσαρτ, στις 25 Απριλίου 1984. Κατάφερε να σκαρφαλώσει στην τέταρτη θέση και ήταν παρόν στο γράφημα για δεκαοχτώ εβδομάδες. Εμφανίστηκε και σε άλλα Billboard τσαρτ, όπως τα Hot R&B/Hip-Hop Songs και Hot Adult Contemporary, όπου έφτασε σαράντα δύο και δεκαεννιά αντιστοίχως. Είχε ήδη φτάσει νούμερο ένα στο Hot Dance Music/Club Play τσαρτ πριν την κυκλοφορία του, μαζί με το "Holiday". Στο Καναδά έκανε ντεμπούτο στην 89η θέση *RPM* Singles τσαρτ, φτάνοντας την όγδοη θέση τον Νοέμβριο του 1984, ενώ ήταν παρόν στο γράφημα για 19 εβδομάδες. Στο τέλος-χρονιάς τσαρτ, κατατάχθηκε ως το 72ο εμπορικότερο τραγούδι του 1984 στον Καναδά.

Στο Ηνωμένο Βασίλειο είχε αρχικά κυκλοφορήσει ως το δεύτερο σινγκλ του άλμπουμ τον Σεπτέμβριο του 1983, ταυτόχρονα με τη κυκλοφορία του "Holiday" στις Ηνωμένες Πολιτείες. Ωστόσο, δεν κατάφερε να μπει στο τσαρτ. Τον Μάρτιο του 1984, επανακυκλοφόρησε και έκανε ντεμπούτο στο σαράντα εφτά του UK Singles τσαρτ, φτάνοντας στο δεκατέσσερα μετά από τρεις εβδομάδες. Έμεινε συνολικά εννιά εβδομάδες στο γράφημα. Έκανε μια εμφάνιση και το 1986, στον αριθμό ογδόντα τρία. Σύμφωνα με την Official Charts Company, το "Lucky Star" έχει πουλήσει 117,470 αντίτυπα στο Ηνωμένο Βασίλειο μέχρι τον Αύγουστο του 2008. Στην Ιρλανδία έφτασε στο δεκαεννιά, και στην Αυστραλία μέχρι την 36η θέση.

Μέχρι τον Φεβρουάριο του 2021 έχει συγκεντρώσει 18,1 εκατομμύρια προβολές στο YouTube και 14,3 εκατομμύρια streams στο Spotify.

Μουσικό βίντεο
--------------

Η Μαντόνα στο μουσικό βίντεο του "Lucky Star", ντυμένη με μαύρη μπλούζα και φούστα, μπούκλες στα μαλλιά και δεμένα με μαύρη κορδέλα. Φορά επίσης τα χαρακτηριστικά της λαστιχένια βραχιόλια.
Γυναίκα ντυμένη σαν τη Μαντόνα. Το προσωπικό στυλ της τραγουδίστριας καθόρισε σε μεγάλο βαθμό την μόδα των 80s.
Το μουσικό βίντεο σκηνοθετήθηκε από τον Arthur Pierson και παρήχθη από τον Glenn Goodwin, ενώ ο Wayne Isham ήταν υπεύθυνος για τη φωτογραφία. Tη στιγμή της 

κυκλοφορίας του τραγουδιού, το στυλ της Μαντόνα άρχιζε να αποτελεί ένα fashion statement μεταξύ των νέων. Τα πιο χαρακτηριστικά στοιχεία της εμφάνισής της ήταν οι σταυροί που φορούσε ως σκουλαρίκια, κολιέ και βραχιόλια. Η Μαντόνα σχολίασε ότι το να φοράς ένα ροζάριο και έναν σταυρό «είναι λίγο πρωτότυπο και ενδιαφέρον. Θέλω να πω, ότι κάνω είναι μέσα σε πλαίσια χιούμορ. Εκτός αυτού, οι σταυροί φαίνεται ταιριάζουν με το όνομά μου». Στην πραγματικότητα, προσπαθούσε να βρει μια φρέσκια, ξεχωριστή εικόνα για αυτήν, εμπνευσμένη από καλλιτέχνες του τότε όπως οι Μπόι Τζορτζ και Ντέιβιντ Μπόουι, και την διαρκώς μεταβαλλόμενη εικόνα και περσόνα τους. Η Μαντόνα συνειδητοποίησε τη σημαντικότητα των μουσικών της βίντεο και τη δημοτικότητά τους μέσω του MTV -που κυκλοφόρησε το 1981- και ότι έπαιξε καθοριστικό ρόλο στη διάδοση της εικόνας της.

Η εμβληματική 80's εικόνα της Μαντόνα ξεκίνησε με το μουσικό βίντεο του "Lucky Star", στο οποίο φοράει μαύρο κολάν, μαύρη δαντελένια crop top μπλούζα, δαντελένια γάντια, μπότες αστραγάλου και πολλά λαστιχένια βραχιόλια. Η φίλη της τραγουδίστριας, Έρικα Μπέλ, λέγεται ότι σχεδίασε το outfit, αν και η βιογράφος Mary Cross σημείωσε ότι η Μαντόνα απλώς φορούσε τα καθημερινά ρούχα της. Η Mary Lambert, τότε απόφοιτος της Rhode Island School of Design σχολής, επιλέχτηκε για τη σκηνοθεσία του βίντεο, ωστόσο, ο Arthur Pierson την αντικατέστησε. Η Warner Bros. έδωσε στον Pierson ένα μικρό budget για τη δημιουργία του βίντεο, το οποίο γυρίστηκε σε ένα απόγευμα. Ο αδελφός της Madonna, Christopher Ciccone, συμμετείχε ως χορευτής στο βίντεο. Στο βιβλίο του, *Life with My Sister Madonna*, λέει ότι παρόλο που πληρώθηκε μόνο $200 για να χορέψει στο βίντεο, ήταν «απλά χαρούμενος που συμμετείχε σε αυτό». Το βίντεο ξεκινά με ένα κοντινό πλάνο στο πρόσωπο της Μαντόνα καθώς βγάζει τα γυαλιά ηλίου της σιγά σιγά. Αυτή η σκηνή είναι μια αναφορά στον χαρακτήρα της Λολίτα στην ταινία του 1962 του Στάνλεϊ Κούμπρικ, και στην Όντρεϊ Χέπμπορν στην ταινία Breakfast at Tiffany's (1961). Οι επόμενες σκηνές είναι έγχρωμες, η Μαντόνα φαίνεται να χορεύει σε ένα απλό λευκό φόντο, μαζί με κάποια κοντινά πλάνα της. Συνοδεύεται από τη Belle και τον αδελφό της Christopher, ως εφεδρικούς χορευτές. Το βίντεο τελειώνει με την αρχική ασπρόμαυρη εικόνα αλλά είναι σε οπισθοδρόμηση, καθώς η Μαντόνα ξαναβάζει τα γυαλιά ηλίου της. Το ότι βγάζει και βάζει τα γυαλιά ηλίου στην αρχή και στο τέλος του βίντεο, συμβολίζει μια «κουρτίνα» που σηματοδοτεί το άνοιγμα και το κλείσιμο μιας σκηνικής παράστασης.

Η ιστορικός χορού Sally Banes, στο βιβλίο της *Before, between, and beyond: three decades of dance writing*, σημείωσε ότι το βίντεο απεικόνιζε τη Μαντόνα τόσο ως υποκείμενο, όσο και ως αντικείμενο του τραγουδιού. Πίστευε ότι στο βίντεο, όταν η Μαντόνα βγάζει τα γυαλιά ηλίου της, συμβολίζει τον εαυτό της ως σταρ του σινεμά, δημιουργώντας έτσι μια διφορούμενη αναπαράσταση της, και ένα ναρκισσιστικό θέμα. Ο συγγραφέας Peter Goodwin, στο βιβλίο του *Television under the Tories: Broadcasting Policy 1979–1997*, σχολίασε ότι παρόλο που το "Lucky Star" δεν είναι βίντεο με πλοκή, στο κλιπ η Μαντόνα παίζει τουλάχιστον τέσσερις χαρακτήρες: το κορίτσι με τα γυαλιά ηλίου, το κορίτσι που χορεύει break-dance. μια ανδρόγυνη χορεύτρια και μια σαγηνευτική γυναίκα. Η αντιπαράθεση όλων αυτών των χαρακτηρισμών απεικονίζει τη Μαντόνα ως φίλαυτη. Σύμφωνα με τον Goodman, η τραγουδίστρια δημιούργησε μια ερωτική γυναίκα μόνο για δική της ευχαρίστηση. Η Cathy Smith από το περιοδικό Time σημείωσε ότι «είναι σέξι, αλλά δεν χρειάζεται άντρες [...] είναι μόνη της εκεί».

Ο αδερφός της Μαντόνα, Christopher Ciccone, στο βιβλίο του *Life With My Sister Madonna* έγραψε: στις αρχές Φεβρουαρίου, η Μαντόνα μας ζητά (εμένα και της Erika Belle) να χορέψουμε στο βίντεο της. Γυρίστηκε στο Λος Άντζελες, και εγώ με την Erika πετάξαμε εκεί μαζί. Αυτό ήταν το πρώτο ταξίδι που έκανα. Δεν είχα δει τόσους φοίνικες, τόσο πολύ ήλιο, και τόσα μαυρισμένα και τέλεια τεντωμένα πρόσωπα στη ζωή μου. Τραβήξαμε το βίντεο στο παλιό στούντιο του Τσάρλι Τσάπλιν, το οποίο είναι σχεδόν το ίδιο όπως ήταν όταν χτίστηκε τη δεκαετία του '30. Πληρώθηκα μόλις $200 για την συμμέτοχή μου και δεν έλαβα κανένα δικαίωμα. Ωστόσο, εκείνη τη στιγμή ήμουν ευτυχής που ήμουν μέρος του βίντεο. Η συντροφικότητα μου με την Μαντόνα, την Erika και τον Martin ήταν αρκετά για μένα. Αφού τραβήξαμε το βίντεο, πήγαμε στο Studio One και χορεύαμε όλο το βράδυ.

Ζωντανές εμφανίσεις
-------------------

Το "Lucky Star" υπήρξε στη setlist τεσσάρων περιοδειών της Μαντόνα: The Virgin Tour (1985), Who's That Girl Tour (1987), Confessions Tour (2006) και Rebel Heart Tour (2015–16). 

Στην The Virgin Tour περιοδεία, εκτέλεσε το τραγούδι φορώντας ένα εντελώς μαύρο outfit, αποτελούμενο από ένα κροπ τοπ που φορούσε κάτω από ένα γιλέκο, γάντια με κρόσσια που έφταναν μέχρι τον αγκώνα, μίνι φούστα, κολάν και δερμάτινες μπότες. Το κροπ τοπ είχε ένα σταυρό ραμμένο στη μέση, ενώ επίσης φορούσε και ένα σκουλαρίκι σταυρό στο αριστερό αυτί της. Τραγούδησε την αρχική έκδοση του τραγουδιού. Η εκτέλεση συμπεριλήφθηκε στην βιντεοκασέτα *Madonna Live: The Virgin Tour* VHS, που κυκλοφόρησε το 1985. Στην περιοδεία Who's That Girl World Tour, ήταν το δεύτερο κομμάτι της setlist. Φόραγε ένα μαύρο μπουστάκι όπως αυτό στο βίντεο κλιπ του "Open Your Heart" (1987). Τα μαλλιά της ήταν ξανθά πλατινέ, κοντά και φουντωτά. Η παράσταση περιλάμβανε μια ντίσκο μπάλα που περιστρεφόταν γύρω από τη σκηνή, καθώς η Μαντόνα και οι χορευτές χορεύαν γύρω της. Υπάρχουν δύο διαφορετικές εκτελέσεις, μια βρίσκεται στο βίντεο *Ciao Italia: Live from Italy* που γυρίστηκε στο ιταλικό στάδιο Κομουνάλε, Τορίνο στις 4 Σεπτεμβρίου 1987, και μια στο βίντεο *Who's That Girl: Live in Japan* tour, γυρισμένη στο ιαπωνικό στάδιο Korakuen, Τόκιο στις 22 Ιουνίου 1987.

Εκτελώντας το "Dress You Up", "Into the Groove", "Everybody" και "Lucky Star" ποτ πουρί με φλαμένκο επιρροές στην Rebel Heart Tour, 2015
Στην Confessions Tour, η ζωντανή εκτέλεση του τραγουδιού έγινε με την Μαντόνα να φοράει μωβ και άσπρο κορμάκι, σχεδιασμένο από τον τον Ζαν-Πολ Γκοτιέ. Μετά το "La Isla Bonita", η τραγουδίστρια ξαπλώνει μπρούμυτα στη σκηνή ενώ οι χορευτές της φορούν μια μπέρτα που γράφει από πίσω "Dancing Queen". Το ίντρο του "Lucky Star" αρχίζει, η Μαντόνα σηκώνεται και αντικρίζει το κοινό. Τα φώτα χαμηλώνουν και ανοίγει το εσωτερικό της μπέρτας όπου φωτάκια αναβοσβήνουν. Οι χορευτές έρχονται δίπλα της, και μαζί γυρίζουν στη σκηνή και τραγουδούν το κομμάτι. Προς το τέλος του τραγουδιού, τραγουδάει επίσης το ρεφρέν της επόμενης εκτέλεσης, του "Hung Up". Η παράστασή συμπεριλήφθηκε στο CD και στο DVD της *The Confessions Tour*, που κυκλοφόρησε το 2007. Ο Ed Gonzalez του *Slant Magazine* χαρακτήρισε την εκτέλεση ως «μια πεταλούδα που κυματίζει στους ντίσκο ουρανούς». Ο Thomas Inskeep από το *Stylus* την αποκάλεσε φρέσκια. Ο Christian John Wikane από το *PopMatters* δεν ήταν εντυπωσιασμένος, ένιωθε ότι το να τραγουδάει το κομμάτι πάνω σε νέα συγχορδία ήταν ψυχρό.

Στην Rebel Heart Tour, το τραγούδησε σε ένα στυλ φλαμένκο ποτ πουρί, μαζί με τα "Dress You Up", "Into the Groove" και "Everybody". Φορούσε ένα φόρεμα του Alessandro Michele από το Gucci, επηρεασμένο από την λατινική και τσιγγάνικη κουλτούρα.

Επανεκτελέσεις και χρήση στη λαϊκή κουλτούρα
--------------------------------------------

Το 2000, το συγκρότημα Switchblade Symphony συμπεριέλαβε μια τριπ χοπ επανεκτέλεση στο άλμπουμ *Virgin Voices: A Tribute To Madonna, Vol. 2.* Η Heather Phares του *Allmusic* το αποκάλεσε μια από τις καλύτερες στιγμές του άλμπουμ. Μια φολκ διασκευή από την Alexandra Hope βρέθηκε στο compilation άλμπουμ *Through the Wilderness,* το οποίο αποτίνει φόρο τιμής στην καριέρα της Μαντόνα. Το 2014, το τραγούδι επανεκτελέστηκε στην σειρά Glee, στο δέκατο-ένατο επεισόδιο του πέμπτου κύκλου. Η Καναδή τραγουδίστρια Carly Rae Jepsen συμπεριέλαβε ένα δείγμα του "Lucky Star" στο σινγκλ της "Cut to the Feeling" (2017).

Το "Lucky Star" ακούστηκε στην ταινία Running on Empty (1988), στην σκηνή που ο χαρακτήρας του Ρίβερ Φίνιξ είναι στην τάξη μουσικής. Χρησιμοποιήθηκε στην βρετανική ταινία Snatch (2000), σκηνοθετημένη από τον τότε σύζυγο της Γκάι Ρίτσι. Η Μαντόνα έμεινε έγκυος στο πρώτο παιδί του εκείνη την περίοδο. Το μουσικό βίντεο του κομματιού αναφέρεται στο φιλμ του Κουέντιν Ταραντίνο, Pulp Fiction (1994), στην σκηνή όπου η Fabienne (που υποδύεται η Maria de Medeiros) λέει στον σύντροφό της (που υποδύεται ο Μπρους Γουίλις) πως θέλει μια κοιλιά «σαν της Μαντόνα στο Lucky Star».

Tracklisting
------------

|  |  |
| --- | --- |
| * **7" single**
1. A. "Lucky Star" (Edit) – 3:50
2. B. "I Know It" – 3:47
* **EU/UK 12" single**
1. A. "Lucky Star" (U.S Remix) – 5:34
2. B. "I Know It" – 3:44
 | * **US 12" promo single**
1. A. "Lucky Star" – 5:30
2. B. "Holiday" – 6:08
* **Germany / UK CD Maxi Single (1995)**
1. "Lucky Star" (U.S. Remix) – 7:14
2. "I Know It" – 3:47
 |

Συντελεστές και προσωπικό
-------------------------

Οι συντελεστές προσαρμόζονται από τις σημειώσεις του άλμπουμ.

* Μαντόνα – φωνητικά, στιχουργός
* Reggie Lucas – παραγωγός, προγραμματισμό τυμπάνων, Oberheim DX claps
* John "Jellybean" Benitez – μίξη ήχου
* Fred Zarr – συνθεσάιζερ, ηλεκτρικό και ακουστικό πιάνο
* Dean Gant – συνθεσάιζερ, ηλεκτρικό και ακουστικό πιάνο
* Ira Siegal – κιθάρα
* Leslie Ming – προγραμματισμό τυμπάνων
* Bobby Malach – τενόρο σαξόφωνο

Τσαρτ
-----

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Εβδομαδιαία τσαρτ

| Τσαρτ (1983-84) | Θέση |
| --- | --- |
| Αυστραλία (Kent Music Report) | 36 |
| Βέλγιο (Ultratop 50 Flanders) | 25 |
| Ευρώπη (Hot 100 Singles Eurotipsheet) | 29 |
| Ιρλανδία (IRMA) | 19 |
| Καναδάς (Top Singles RPM) | 8 |
| Καναδάς (Adult Contemporary RPM) | 14 |
| Ηνωμένο Βασίλειο (Official Charts Company) | 14 |
| Ηνωμένες Πολιτείες (Billboard Hot 100) | 4 |
| Ηνωμένες Πολιτείες (Dance Club Songs)*(Με το "Holiday")* | 1 |
| Ηνωμένες Πολιτείες (Adult Contemporary) | 19 |
| Ηνωμένες Πολιτείες (Hot Black Singles) | 42 |
| Ηνωμένες Πολιτείες (Cashbox Top 100) | 7 |

 | Τέλος χρονιάς τσαρτ

| Τσαρτ (1984) | Θέση |
| --- | --- |
| Καναδάς (Top Singles RPM) | 72 |
| Ηνωμένες Πολιτείες (Billboard Hot 100) | 66 |
| Ηνωμένες Πολιτείες (Cashbox Top 100) | 52 |

 |

Υποσημειώσεις
-------------

* a.**^** Ελληνική μετάφραση: Τυχερό αστέρι

Παραπομπές
----------

1. 1 2 3  Cross 2007, σελ. 26
2. 1 2  Rooksby 2004, σελ. 10
3. 1 2 3  Taraborrelli 2002, σελ. 76
4. 1 2  Taraborrelli 2002, σελ. 77
5. ↑  Tannenbaum & Marks 2011, σελ. 15
6. ↑  Kaftan, Jod (7 Ιουλίου 2009). «Music To My Eyes». *Los Angeles Times*.. Ανακτήθηκε στις 18 Απριλίου 2020.
7. 1 2 3 4  Rooksby 2004, σελ. 11
8. ↑  «Madonna 'Lucky Star' Sheet Music». Musicnotes.com. Alfred Music Publishing|Alfred Publishing. Ανακτήθηκε στις 18 Απριλίου 2020.
9. ↑  Gage & Richards 2002, σελ. 22
10. ↑  Fouz-Hernández & Jarman-Ivens 2004, σελ. 59
11. ↑  Potter 2000, σελ. 37
12. ↑  Lamb, Bill (5 Ιουλίου 2008). «Madonna Discography: Annotated list of Madonna's albums». About.com. The New York Times Company. Αρχειοθετήθηκε από το πρωτότυπο στις 21 Μαΐου 2013. Ανακτήθηκε στις 19 Απριλίου 2020.
13. ↑  Guillermo, Alonso (18 Αυγούστου 2018). «Todos los singles de Madonna, ordenados de peor a mejor». *Vanity Fair* (στα Ισπανικά). Ανακτήθηκε στις 19 Απριλίου 2020.
14. ↑  «Billboard's Video Music Award Nominees». *Billboard* **96** (44): 49. November 3, 1984. ISSN 0006-2510.. Ανακτήθηκε στις March 10, 2013.
15. ↑  «100 Greatest Dance Songs of the 80s». *DigitalDreamDoor* (στα Αγγλικά). 23 Αυγούστου 2009. Ανακτήθηκε στις 15 Απριλίου 2020.
16. ↑  Chiola, Enio (2 Φεβρουαρίου 2012). «15 Best Madonna Songs of All Time». *PopMatters* (στα Αγγλικά). Ανακτήθηκε στις 14 Απριλίου 2020.
17. ↑  Jacobs, Matthew (22 Απριλίου 2014). «The Definitive Ranking Of Madonna Singles». *HuffPost* (στα Αγγλικά). Ανακτήθηκε στις 14 Απριλίου 2020.
18. ↑  Stone, Rolling· Stone, Rolling (27 Ιουλίου 2016). «Madonna's 50 Greatest Songs». *Rolling Stone* (στα Αγγλικά). Ανακτήθηκε στις 19 Απριλίου 2020.
19. ↑  Billboard Staff (15 Αυγούστου 2018). «100 Best Madonna Songs: Staff Picks». *Billboard*. Ανακτήθηκε στις 14 Απριλίου 2020.
20. ↑  Staff. «The Beat Goes On: Every Madonna Single Ranked». *Slant Magazine* (στα Αγγλικά). Ανακτήθηκε στις 14 Απριλίου 2020.
21. ↑  Arnold, Chuck (15 Αυγούστου 2018). «Madonna's 60 best singles, ranked». *EW.com* (στα Αγγλικά). Ανακτήθηκε στις 14 Απριλίου 2020.
22. ↑  Rogers, Jude (16 Αυγούστου 2018). «Every one of Madonna's 78 singles – ranked!» (στα αγγλικά). *The Guardian*. ISSN 0261-3077.. Ανακτήθηκε στις 14 Απριλίου 2020.
23. ↑  «Billboard's Video Music Award Nominees». *Billboard* **96** (44): 49. November 3, 1984. ISSN 0006-2510.. Ανακτήθηκε στις March 10, 2013.
24. ↑  «The Billboard Hot 100: Week Ending August 25, 1984». *Billboard*. Nielsen Business Media, Inc. 25 Αυγούστου 1984. Ανακτήθηκε στις 19 Απριλίου 2020.
25. ↑  «The Billboard Hot 100: Week of October 20, 1984». *Billboard*. Nielsen Business Media, Inc. 20 Οκτωβρίου 1984. Ανακτήθηκε στις 19 Απριλίου 2020.
26. 1 2  «Madonna > Charts & Awards > Billboard Singles». Allmusic. Rovi Corporation. Ανακτήθηκε στις 19 Απριλίου 2020.
27. ↑  «Top RPM Singles: Issue 8602». *RPM*. RPM Music Publications Ltd. Ανακτήθηκε στις 19 Απριλίου 2020.
28. ↑  Canada, Library and Archives (17 Ιουλίου 2013). «Image : RPM Weekly». *www.bac-lac.gc.ca*. Ανακτήθηκε στις 19 Απριλίου 2020.
29. ↑  «Top RPM Singles: Issue 9557». *RPM*. RPM Music Publications Ltd. Αρχειοθετήθηκε από το πρωτότυπο στις 4 Νοεμβρίου 2013. Ανακτήθηκε στις 27 Αυγούστου 2009.
30. ↑  «Top 100 Singles of '84». *RPM*. RPM Music Publications Ltd. 5 Ιανουαρίου 1985. Αρχειοθετήθηκε από το πρωτότυπο στις 4 Νοεμβρίου 2013. Ανακτήθηκε στις 19 Απριλίου 2020.
31. ↑  Warwick, Kutner & Brown 2004, σελ. 143
32. 1 2  «lucky star | full Official Chart History | Official Charts Company». *www.officialcharts.com* (στα Αγγλικά). Ανακτήθηκε στις 19 Απριλίου 2020.
33. ↑  Jones, Alan (19 Αυγούστου 2008). «The Immaculate Guide To 50 Years Of Madonna». *Music Week* (UBM plc). Αρχειοθετήθηκε από το πρωτότυπο στις 2008-08-21.. Ανακτήθηκε στις 19 Απριλίου 2020.
34. ↑  «The Irish Charts - All there is to know». *irishcharts.ie*. Ανακτήθηκε στις 19 Απριλίου 2020.
35. ↑  Kent, David (1993). *Australian Chart Book 1970–1992*. Australian Chart Book, St Ives, N.S.W. ISBN 0-646-11917-6.
36. Webber-Hanchett, Tiffany. «Madonna's Influence on Fashion». *LoveToKnow* (στα Αγγλικά). Ανακτήθηκε στις 11 Φεβρουαρίου 2021.
37. ↑  Webber-Hanchett, Tiffany. «Madonna's Influence on Fashion». *LoveToKnow* (στα Αγγλικά). Ανακτήθηκε στις 11 Φεβρουαρίου 2021.
38. ↑  Madonna (1990). *The Immaculate Collection* (VHS). Warner Music Vision.
39. 1 2 3  Cross 2007, σελ. 28
40. 1 2 3  Cross 2007, σελ. 29
41. 1 2  Allen 1987, σελ. 270
42. ↑  «Life With My Sister Madonna». Simon & Schuster.. Ανακτήθηκε στις 11 Φεβρουαρίου 2021..
43. 1 2 3 4  Banes, Harris & Garafola 2007, σελ. 337
44. ↑  Goodwin 1999, σελ. 75
45. ↑  Smith, Cathy (27 Μάϊου 1985). «Show Business: Madonna Rocks the Land». *Time* (News Corporation (1980–2013)) **47**: 58–64. ISSN 0040-781X. Αρχειοθετήθηκε από το πρωτότυπο στις 2008-10-20.. Ανακτήθηκε στις 11 Φεβρουαρίου 2021..
46. ↑  Kellner 1995, σελ. 272
47. ↑  Madonna (1985). *Madonna Live: The Virgin Tour* (VHS). Warner Home Video.
48. 1 2  Taraborrelli 2002, σελ. 272
49. ↑  Madonna (1988). *Ciao Italia: Live from Italy* (VHS). Warner Home Video.
50. ↑  Madonna (1987). *Who's That Girl: Live in Japan* (VHS). Warner Home Video.
51. ↑  Timmerman 2007, σελ. 123
52. ↑  Moss, Corey (22 Μάϊου 2006). «Madonna Hangs On A Cross, Knocks World Leaders In Tour Kickoff». MTV News.. Ανακτήθηκε στις 11 Φεβρουαρίου 2021.
53. ↑  Erlewine, Stephen Thomas (30 Ιανουαρίου 2007). «The Confessions Tour > Overview». Allmusic. Ανακτήθηκε στις 11 Φεβρουαρίου 2021.
54. ↑  Madonna (2007). *The Confessions Tour* (CD/DVD). Warner Home Video.
55. ↑  Gonzalez, Ed (29 Δεκεμβρίου 2006). «Madonna: Confessions Tour». *Slant Magazine*. Ανακτήθηκε στις 11 Φεβρουαρίου 2021.
56. ↑  Inskeep, Thomas (23 Φεβρουαρίου 2007). «Madonna – The Confessions Tour – Review». Stylus Magazine. Αρχειοθετήθηκε από το πρωτότυπο στις 2 Φεβρουαρίου 2010. Ανακτήθηκε στις 11 Φεβρουαρίου 2021.
57. ↑  Wikane, Christian John (30 Ιανουαρίου 2007). «Madonna: The Confessions Tour < Reviews». PopMatters. Ανακτήθηκε στις 11 Φεβρουαρίου 2021.
58. ↑  Warner, Sam (10 Σεπτεμβρίου 2015). «Madonna kicks off her Rebel Heart Tour with a hit-packed set: See the first photos». Digital Spy. Αρχειοθετήθηκε από το πρωτότυπο στις 2015-09-12.. Ανακτήθηκε στις 11 Φεβρουαρίου 2021.
59. ↑  Maza, Erik (8 Σεπτεμβρίου 2015). «First Look: Madonna's 'Rebel Heart' Tour Designer Costume Sketches». *Women's Wear Daily*.. Ανακτήθηκε στις 11 Φεβρουαρίου 2021.
60. ↑  Phares, Heather (1 Μαρτίου 2000). «Virgin Voices: A Tribute to Madonna, Vol. 2 > Overview». Allmusic. Rovi Corporation. Ανακτήθηκε στις 11 Φεβρουαρίου 2021.
61. ↑  «Through the Wilderness: A Tribute to Madonna > Overview». Allmusic. Rovi Corporation. 27 Νοεμβρίου 2007. Ανακτήθηκε στις 11 Φεβρουαρίου 2021.
62. ↑  «Listen to songs from 'Glee' season 5, episode 19, Old Dog, New Tricks». *Hypable* (στα Αγγλικά). 4 Μαΐου 2014. Ανακτήθηκε στις 11 Φεβρουαρίου 2021.
63. ↑  Thompson, Eliza (26 Μαΐου 2017). «Carly Rae Jepsen's Outtakes Are Still Better Than Most People's Best Songs». *Cosmopolitan* (στα Αγγλικά). Ανακτήθηκε στις 11 Φεβρουαρίου 2021.
64. ↑  «Running on Empty (1988): Soundtracks». *Internet Movie Database*. Ανακτήθηκε στις 11 Φεβρουαρίου 2021.
65. ↑  Travers, Peter (19 Ιανουαρίου 2001). «Snatch: Review». *Rolling Stone* (Jann Wenner). Αρχειοθετήθηκε από το πρωτότυπο στις 2018-06-29.. Ανακτήθηκε στις 11 Φεβρουαρίου 2021.
66. ↑  Tarantino, Quentin (director) (1995). *Pulp Fiction* (VOB)`|format=` requires `|url=` (βοήθεια) (CD/DVD/VHS). Miramax Films.
67. ↑  Woods 2005, σελ. 75
68. ↑  *Lucky Star* (US 7-inch Single liner notes). Madonna. Sire Records. 1984. 7-29177.
69. ↑  *Lucky Star* (UK 12-inch Single liner notes). Madonna. Sire Records. 1984. 920149-0.
70. ↑  *Lucky Star* (US 12-inch Promo Single liner notes). Madonna. Sire Records. 1984. PRO-A-2069.
71. ↑  *Lucky Star* (German CD Single liner notes). Madonna. Sire Records. 1995. 7599 20149-2.
72. ↑  *Madonna* (LP, Vinyl, CD). Madonna. Sire Records. 1983. 9 23867-1.
73. ↑  Kent, David (1993). *Australian Chart Book 1970–1992*. Australian Chart Book, St Ives, N.S.W. ISBN 0-646-11917-6.
74. ↑  «Madonna - Lucky Star». *ultratop.be*. Ανακτήθηκε στις 11 Φεβρουαρίου 2021.
75. ↑  «European Top 100 Singles» (PDF). *Eurotipsheet*. 16 Απριλίου 1984. Ανακτήθηκε στις 11 Φεβρουαρίου 2021.
76. ↑  «The Irish Charts - All there is to know». *irishcharts.ie*. Ανακτήθηκε στις 11 Φεβρουαρίου 2021.
77. ↑  Canada, Library and Archives (17 Ιουλίου 2013). «Image : RPM Weekly». *www.bac-lac.gc.ca*. Ανακτήθηκε στις 11 Φεβρουαρίου 2021.
78. ↑  Canada, Library and Archives (17 Ιουλίου 2013). «Image : RPM Weekly». *www.bac-lac.gc.ca*. Ανακτήθηκε στις 11 Φεβρουαρίου 2021.
79. ↑  «lucky star | full Official Chart History | Official Charts Company». *www.officialcharts.com* (στα Αγγλικά). Ανακτήθηκε στις 11 Φεβρουαρίου 2021.
80. ↑  «Madonna Chart History (Hot 100)». *Billboard*. Ανακτήθηκε στις 11 Φεβρουαρίου 2021.
81. ↑  «Madonna - Dance Club Songs history». *Billboard*. Ανακτήθηκε στις 11 Φεβρουαρίου 2021.
82. ↑  «Madonna - Adult Contemporary history». *Billboard*. Ανακτήθηκε στις 11 Φεβρουαρίου 2021.
83. ↑  «Madonna - RnB history». *Billboard*. Ανακτήθηκε στις 11 Φεβρουαρίου 2021.
84. ↑  «Cash Box Top 100 10/20/84». *www.cashboxmagazine.com*. Αρχειοθετήθηκε από το πρωτότυπο στις 11 Αυγούστου 2021. Ανακτήθηκε στις 11 Φεβρουαρίου 2021.
85. ↑  «Item Display - RPM - Library and Archives Canada». *web.archive.org*. 4 Νοεμβρίου 2013. Αρχειοθετήθηκε από το πρωτότυπο στις 4 Νοεμβρίου 2013. Ανακτήθηκε στις 11 Φεβρουαρίου 2021. CS1 maint: Unfit url (link)
86. ↑  Inc, Nielsen Business Media (22 Δεκεμβρίου 1984). *Billboard*. Nielsen Business Media, Inc.
87. ↑  «Cashbox Top 100 Singles 1984» (PDF). *Cashbox*. 29 Δεκεμβρίου 1984. σελ. 8. Ανακτήθηκε στις 11 Φεβρουαρίου 2021.

Βιβλιογραφία
------------

* Allen, Robert Clyde (1987). *Channels of discourse: television and contemporary criticism*. Routledge. ISBN 0-416-07082-5.
* Banes, Sally· Harris, Andrea· Garafola, Lynn (2007). *Before, between, and beyond: three decades of dance writing*. University of Wisconsin Press. ISBN 978-0-299-22154-6.
* Cross, Mary (2007). *Madonna: A Biography*. Greenwood Publishing Group. ISBN 978-0-313-33811-3.
* Kellner, Douglas (1995). *Media Culture: Cultural Studies, Identity, and Politics Between the Modern and the Postmodern*. Routledge. ISBN 0-415-10570-6.
* Fouz-Hernández, Santiago· Jarman-Ivens, Freya (2004). *Madonna's Drowned Worlds*Απαιτείται δωρεάν εγγραφή. Ashgate Publishing, Ltd. ISBN 0-7546-3372-1.
* Gage, Simon· Richards, Lisa (2002). *Queer*Απαιτείται δωρεάν εγγραφή. Thunder's Mouth Press. ISBN 1-56025-377-0.
* Goodwin, Peter (1999). *Television under the Tories: broadcasting policy 1979-1997*. BFI Publishing. ISBN 0-85170-613-4.
* Potter, John (2000). *The Cambridge companion to singing*Απαιτείται δωρεάν εγγραφή. Cambridge Companions to Music. Cambridge University Press. ISBN 0-521-62709-5.
* Rooksby, Rikky (2004). *The Complete Guide to the Music of Madonna*Απαιτείται δωρεάν εγγραφή. Omnibus Press. ISBN 0-7119-9883-3.
* Tannenbaum, Rob· Marks, Craig (2011). *I Want My MTV: The Uncensored Story of the Music Video Revolution*. Penguin Books. ISBN 9781101526415.
* Taraborrelli, Randy J. (2002). *Madonna: An Intimate Biography*. Simon & Schuster. ISBN 0-7432-2880-4.
* Timmerman, Dirk (2007). *Madonna Live! Secret Re-inventions and Confessions on Tour*. Maklu Publications Inc. ISBN 978-90-8595-002-8.
* Woods, Paul (2005). *Quentin Tarantino: The Film Geek Files*Απαιτείται δωρεάν εγγραφή. Pennsylvania State University. ISBN 0-85965-364-1.
* Warwick, Neil· Kutner, Jon· Brown, Tony (2004). *The Complete Book Of The British Charts: Singles and Albums*. London: Omnibus Press. ISBN 1-84449-058-0.

Εξωτερικοί σύνδεσμοι
--------------------

* "Madonna - Lucky Star" (Official Music Video) στο YouTube
* "Madonna - Lucky Star" (Audio) στο YouTube
* "Madonna - Lucky Star" (Audio) στο Spotify
* "Madonna - Lucky Star" (Στίχοι του τραγουδιού)

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μαντόνα |
| --- |
|  |
| 
Άλμπουμς - Σινγκλς - Καλλιτέχνες που επηρέασε - secretprojectrevolution - Voguing - Βραβεία - Ακυκλοφόρητα τραγούδια - Άλμπουμς - Φόρος Τιμής |
|  |
| Studio άλμπουμ | 
* *Madonna*
* *Like a Virgin*
* *True Blue*
* *Like a Prayer*
* *Erotica*
* *Bedtime Stories*
* *Ray of Light*
* *Music*
* *American Life*
* *Confessions on a Dance Floor*
* *Hard Candy*
* *MDNA*
* *Rebel Heart*
* *Madame X*
 |
|  |
| Compilations άλμπουμς | 
* *You Can Dance*
* *The Immaculate Collection*
* *Something to Remember*
* *GHV2*
* *Remixed & Revisited*
* *Celebration*
 |
|  |
| Live άλμπουμς | 
* *Madonna Live: The Virgin Tour*
* *Ciao Italia: Live from Italy*
* *Blond Ambition World Tour Live*
* *In Bed with Madonna*
* *The Girlie Show: Live Down Under*
* *Drowned World Tour 2001*
* *I'm Going to Tell You a Secret*
* *The Confessions Tour*
* *Sticky & Sweet Tour*
* *MDNA World Tour*
* *Rebel Heart Tour*
 |
|  |
| Soundtrack άλμπουμς | 
* *Who's That Girl*
* *I'm Breathless*
* *Evita*
 |
|  |
| Περιοδείες | 
* *The Virgin Tour*
* *Who's That Girl World Tour*
* *The Blond Ambition World Tour*
* *The Girlie Show World Tour*
* *Drowned World Tour*
* *Re-Invention World Tour*
* *Confessions Tour*
* *Sticky & Sweet Tour*
* *The MDNA Tour (Διαμάχη)*
* *Rebel Heart Tour*
* *Madame X Tour*
 |
|  |
| Ταινίες | 
* *A Certain Sacrifice*
* *Vision Quest*
* *Desperately Seeking Susan*
* *Shanghai Surprise*
* *Who's That Girl*
* *Bloodhounds of Broadway*
* *Dick Tracy*
* *Shadows and Fog*
* *A League of Their Own*
* *Body of Evidence*
* *Dangerous Game*
* *Four Rooms*
* *Girl 6*
* *Evita*
* *The Next Best Thing*
* *Swept Away*
* *Die Another Day*
* *Arthur and the Invisibles*
* *Filth and Wisdom*
* *W.E.*
 |
|  |
| Ντοκιμαντέρ | 
* *In Bed with Madonna*
* *I'm Going to Tell You a Secret*
* *I Am Because We Are*
 |
|  |
| Τηλεόραση | 
* *Η Μαντόνα στο Late Show with David Letterman*
* *Dolls and Dolls*
* *The Power of Madonna*
* *Super Bowl XLVI halftime show*
 |
|  |
| Βιβλία | 
* *Sex*
* *The English Roses*
 |
|  |
| Επιχειρήσεις | 
* *Semtex Girls*
* *Maverick*
* *Raising Malawi*
* *Hard Candy Fitness*
* *Truth or Dare by Madonna*
 |
|  |
| Σχετικά άρθρα | 
* *Γκάι Ρίτσι*
* *Σον Πεν*
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τραγούδια της Μαντόνα |
| --- |
|  |
| 
Άλμπουμς - Σινγκλς - Καλλιτέχνες που επηρέασε - Voguing - Ακυκλοφόρητα τραγούδια - |
|  |
| 1980's singles | 
* *Everybody*
* *Burning Up*
* *Holiday*
* *Lucky Star*
* *Borderline*
* *Like a Virgin*
* *Material Girl*
* *Crazy For You*
* *Angel*
* *Into The Groove*
* *Dress You Up*
* *Gambler*
* *Live to Tell*
* *Papa Don't Preach*
* *True Blue*
* *Open Your Heart*
* *La Isla Bonita*
* *Who's That Girl*
* *Causing A Commotion*
* *The Look Of Love*
* *Spotlight*
* *Like a Prayer*
* *Express Yourself*
* *Cherish*
* *Oh Father*
* *Dear Jessie*
 |
|  |
| 1990's singles | 
* *Keep It Together*
* *Vogue*
* *Hanky Panky*
* *Justify My Love*
* *Rescue Me*
* *This Used To Be My Playground*
* *Erotica*
* *Deeper and Deeper*
* *Bad Girl*
* *Fever*
* *Rain*
* *Bye Bye Baby*
* *I'll Remember*
* *Secret*
* *Take A Bow*
* *Bedtime Story*
* *Human Nature*
* *You'll See*
* *One More Change*
* *Love Don't Live Here Anymore*
* *You Must Love Me*
* *Don't Cry For Me Argentina*
* *Another Suitcase in Another Hall*
* *Frozen*
* *Ray Of Light*
* *Drowned World (Substitute for Love)*
* *The Power of Good-Bye*
* *Nothing Really Matters*
* *Beautiful Stranger*
 |
|  |
| 2000's singles | 
* *American Pie*
* *Music*
* *Don't Tell Me*
* *What It Feels Like for a Girl*
* *Die Another Day*
* *American Life*
* *Hollywood*
* *Me Against The Music*
* *Nothing Fails*
* *Love Profusion*
* *Hung Up*
* *Sorry*
* *Get Together*
* *Jump*
* *Hey You*
* *4 Minutes*
* *Give It 2 Me*
* *Miles Away*
* *Celebration*
* *Revolver*
 |
|  |
| 2010's singles | 
* *Give Me All Your Luvin'*
* *Girl Gone Wild*
* *Masterpiece*
* *Turn Up The Radio*
* *Living For Love*
* *Ghosttown*
* *Bitch I'm Madonna*
* *Medellín*
* *Crave*
* *I Rise*
 |
|  |
| Προωθητικά singles | 
* *I Want You*
* *Impressive Instant*
* *GHV2 Megamix*
* *Nobody Knows Me*
* *Superstar*
* *Future*
 |
|  |
| Άλλα τραγούδια | 
* *Sing*
* *Beat Goes On*
* *It's So Cool*
* *Gang Bang*
* *I Don't Give A*
* *I'm A Sinner*
* *Devil Pray*
* *God Control*
 |

 |